Märtsi lõpus tõstab PokerStars reiki 4% võrra.
PokerStars muudab reigisüsteemi – kes võidavad ja kes kaotavad?
Eile tegi PokerStars teatavaks 28. märtsil jõustuvate reigimuutuste detailid. PokerStarsi sõnul tõuseb kogureik umbes 4% võrra. Vaatleme mõningaid tähtsamaid muudatusi lähemalt:
1. Kõige suurema löögi alla sattusid NL50 ja kõrgemad heads-up jaotused. Kõigi mängude reik tõusis poole protsendi võrra 4,5%-lt 5%-le, aga tõeliselt dramaatiliseks läks asi maksimaalselt ühe jaotuse kohta võetava reigi osas – NL50-s tõusis reigi ülemmäär 50% (0.5>0.75) ning alates NL400-st lausa kolmekordseks (0.5>1.5). Uute laudade loomine võib nüüd muutuda endisest keerulisemaks, sest kõrge reik sisuliselt välistab regulaarmängijate omavahelised võitlused ja uus laud sünnib ainult siis, kui lauda istub nõrgem mängija. Pisut segaseks jäi asjaolu, kas uus reigisüsteem hakkab kehtima ka Zoom HU laudades. Kui jah, siis tõenäoliselt lõppevad need mängud täielikult.
2. Teine suur muudatus puudutab rebuy turniire, kus nüüdsest tuleb juurdeostu sooritamisel samuti maksta teenustasu. Blogi andmetel moodustavad rebuy turniirid kõikidest turniiridest umbes 12%.
3. Spin & Go mängude reik tõuseb panustega $1 kuni $30 ühe protsendi võrra, erandiks on $3 sissemaksuga turniirid, kus tõus on 2%.
4. MTT hüperturbote reik tõuseb 2% pealt 5% peale.
5. Positiivset oli muudatustes kahjuks vähe. Kõige suuremateks võitjateks on madalate limiitide omahamängijaid (kuni PLO25), kelle reik langes 4,5%-lt 4,25%-le ning ülemmäär jäi samaks või lausa langes (PLO25, 5+ mängijat, $2>$1.5).
Samuti võib mõningast langust näha 3-4 mängijaga jaotustes, kus näiteks NL50 tasemel on ülemmäär langenud poole võrra ($1.5>$0.75). Samas võtab tabel natuke õlgu kehitama, sest kuidas peaks olema loogiline asjaolu, et NL10 reigi ülemmäär on NL50-st kõrgem?
PokerStarsi blogipostituse leiate siit.
Sel nädalal PokerStarsis $1 000 000 freeroll ja Sunday Million aastapäevaturniir